Karina Palkova

Karina Palkova (dzimusi 1986. gada 16. februārī kā Karina Petrosjana) ir Latvijas juriste, tiesību zinātņu doktore, zvērināta advokāte, kura specializējas medicīnas tiesībās. Kopš 2025. gada septembra Latvijas Republikas tiesībsardze.

 Ģimene un izglītība 
Karina Palkova dzimusi 1986. gada 16. februārī Jūrmalā Meružana un Olgas Petrosjanu ģimenē. Viņa ieguvusi juridisko izglītību, absolvējot Latvijas Policijas akadēmiju, kur ieguva tiesību zinātņu bakalaura grādu un jurista kvalifikāciju. Vēlāk turpinājusi studijas Rīgas Juridiskajā augstskolā, kur ieguvusi maģistra grādu pārrobežu komerctiesībās. 2020. gadā Palkova aizstāvēja promocijas darbu Rīgas Stradiņa universitātē, iegūstot tiesību zinātņu doktora (Ph.D.) grādu. Viņas promocijas darba tēma bija nepilngadīgo pacientu un ārstniecības personu tiesiskās attiecības ārstniecības procesā.

Akadēmisko karjeru Palkova lielākoties saistījusi ar Rīgas Stradiņa universitāti, kur strādājusi Juridiskajā fakultātē, vadījusi doktora studiju programmas tiesību un sociālajās zinātnēs, kā arī maģistra studiju programmu Ekonomiskā drošība. 2024. gadā viņa kļuva par RSU Sociālo zinātņu fakultātes dekāni.

Viņa darbojusies arī kā vadošā pētniece RSU, docējusi Ventspils Augstskolā un Ekonomikas un kultūras augstskolā, kā arī strādājusi juridiskajā praksē kā zvērināta advokāte un šķīrējtiesnese. Palkovas profesionālā pieredze aptver darbu valsts pārvaldē, pašvaldībās un privātajā sektorā.

 Politiskā darbība 
Iestājās partijā "Sabiedrība citai politikai". Trim partijām apvienojoties, 2012. gada 14. februārī kļuva par jaunizveidotas partijas "Vienotība" Jūrmalas nodaļas valdes locekli un atvērtā biroja vadītāju.Šī gada 13. oktobrī Jūrmalā notika svinīga politiskās partijas VIENOTĪBA Jūrmalas atvērtā biroja atklāšana. VIENOTĪBA, 2012.. 2013. gadā kļuvusi par Saeimas deputāta Jāņa Reira palīdzi.Reirs reģionālajā vizītē viesojas Liepājā. Vienotiba.lv 2013. gada pašvaldību vēlēšanās kandidējusi no partijas "Vienotība" uz vietu Jūrmalas pilsētas domē.2013.gada 1.jūnija pašvaldību vēlēšanām reģistrētie deputātu kandidātu saraksti Izstājusies no partijas 2013. gadā.

 Darba pieredze un apbalvojumi 
Karina Palkova savu profesionālo darbību apvienojusi ar akadēmisko darbu, juridisko praksi un iesaisti valsts un pašvaldību institūcijās.

Akadēmiskā darbība.  2024. gadā ievēlēta par RSU Sociālo zinātņu fakultātes dekāni. Karina Palkova ir RSU asociētā profesore un vadošā pētniece. Zinātniskā darbība saistīta ar medicīnas tiesībām, pacientu tiesībām, cilvēktiesībām un mākslīgā intelekta izmantošanas veselības aprūpē tiesiskajiem un ētiskajiem jautājumiem. Vadījusi doktora studiju programmas “Tiesību zinātne” un “Sociālajās zinātnēs”, kā arī maģistra programmu “Ekonomiskā drošība”.  RSU strādājusi arī par Juridiskās fakultātes prodekāni. Papildus RSU docējusi Ventspils Augstskolā (ES politika un ekonomika) un Ekonomikas un kultūras augstskolā (administratīvās tiesības, mediācija). Starptautiski recenzējamā zinātniskā žurnāla “Socrates” zinātniskā redaktore. Vairāk nekā 50 zinātnisku publikāciju autore.

Juridiskā prakse. Kopš 2020. gada ir zvērināta advokāte, uzņemta advokatūrā 2020. gada 11. novembrī, darbojas savā birojā SIA “Zvērinātas advokātes Karinas Palkovas birojs”. No 2006. līdz 2017. gadam vadījusi savu uzņēmumu SIA “KP Consulting & Law”, kas specializējās administratīvajās, civiltiesībās un medicīnas tiesībās.

Valsts un pašvaldību darbs. No 2009. gada līdz 2014. gadam darbojās Jūrmalas pilsētas domes Sociālās palīdzības komisijā, sākotnēji kā locekle, bet vēlāk kā priekšsēdētāja. Vēlāk kļuva par Jūrmalas pilsētas domes administrācijas projektu ieviešanas nodaļas vecāko projektu vadītāju, bet 2017. gadā tika apstiprināta par Jūrmalas Sporta servisa centra direktora vietnieci. Strādājusi arī Reģionālās attīstības un pašvaldību lietu ministrijā par juriskonsulti, kā arī Ķekavas pašvaldības pagaidu administrācijā.

Apbalvojumi un atzinības
 2025 – Ukrainas Tieslietu ministrijas pateicības raksts par ieguldījumu tiesiskuma stiprināšanā.
 2025 – Nacionālās aviācijas un kosmosa universitātes Harkivas Aviācijas institūta pateicības raksts par sadarbību zinātnes stiprināšanā.
 2024 – Veselības ministrijas pateicības raksts par ieguldījumu veselības nozarē, sabiedriskajā darbā, jauno mediķu izglītošanā un iesaisti veselības politikas veidošanā.
 2020 – Borisa un Ināras Teterevu fonda Rīgas Stradiņa universitātes studiju programmu modernizācijas mērķstipendija.
 2017, 2018, 2019 – Rīgas Stradiņa universitātes Juridiskās fakultātes atzinības raksti par profesionālo darbu un ieguldījumu fakultātes attīstībā.
 2016 – Jūrmalas pilsētas domes atzinības raksts “Par ieguldīto darbu un entuziasmu pilsoniskās sabiedrības stiprināšanā”.

 Tiesībsarga amatā 
2025. gada 1. septembrī valdības koalīcija, partija "Vienotība" un pārējie koalīcijas partneri Zaļo un Zemnieku savienība un "Progresīvie" vienojās izvirzīt K. Palkovu tiesībsarga amatam, paziņoja Ministru prezidente Evika Siliņa.Tiesībsarga amatam virzītā Palkova skaidro, kādas būtu viņas prioritātes, stājoties amatā, Kasjauns, 2025. gada 1. septembrī, 18. septembrī Saeima Palkovu apstiprināja tiesībsarga amatā.

 Atsauces 

 Ārējās saites 

Kategorija:1986. gadā dzimušie
Kategorija:Latvijas juristi
Kategorija:Rīgas Stradiņa universitātes darbinieki
Kategorija:Jūrmalā dzimušie